Vi har siden 2007 haft samlet vores forsikringer hos alka.

Som jeg ser det, bør et forsikringsselskab være en sikkerhed man betaler til, men aldrig håber at få brug for. Når uheldet så er ude bør man som forbruger være glad for at man har betalt sine forsikringer og kunne trække på den sikkerhed, jeg er med til at betale for mig selv og andre, der forsikrer sig. Det har Alka vist sig på ingen måde at kunne efterleve.

For det første tegnede jeg mine forsikringer hos Alka som 21 årig og blandt andet var det på en ny bil. Forsikringssummen var høj, men jeg blev forsikret om, at summen ville falde trinvis jo ældre jeg blev, jo ældre bilen blev og jo flere år bilen var skadefrit forsikret hos dem. Kort efter jeg var oprettet som kunde hos Alka blev jeg ringet op og spurgt om jeg vil udvide min bilforsikring med en glasskadeforsikring. En billig forsikring uden selvrisiko, som ville dække hvis jeg eksempelvis fik et stenslag på min forrude. Jeg takkede ja ud fra vores samtale og fik kort tid efter brug for forsikringen, da jeg fik et stenslag. Alka dækkede bare ikke stenslaget, da stenslaget var for stort, hvilket de ikke nævnte, da de solgte mig forsikringen og jeg måtte betale for skaden selv.

Jeg har min indboforsikring hos Alka, og da jeg tegnede forsikringen var der forskellige ting, som blev diskuteret med dem om hvorvidt de var dækkede under indbo eller ej. Den første var, at vi snakkede om hvorvidt rideudstyr i et aflåst stævneskab, der ikke stod hjemme var dækket. Derudover snakkede vi om glas- og kummeforsikring og elektronik. Med hensyn til rideudstyret fik jeg at vide, at min indbo dækkede hvis skabet blev brudt op og noget stjålet. Vi tegnede en forsikring, der dækkede for elektronik og blev fraråddet af Alka at tegne en glas- og kummeforsikring, da de fortalte, at vinduer og lignende hørte under den andelsboligforening vi bor i.
Da min kones stævneskab bliver brudt op og hun ringer og melder tyveriet til Alka er det korte svar fra deres side af, at de ikke dækker fordi stævneskabet ikke har været inde over vores dørtærskel inden for det sidste år. Igen må vi selv betale for skaden på trods af at vi betaler vores forsikring.
På et andet tidspunkt er vi så uheldige, at der vælter en stenmorter ned på vores kogeplade og den går i stykker. Jeg ringer naturligvis til Alka, da jeg er elektronikforsikret og melder skaden. Igen får jeg dog lov til at betale regningen selv, da jeg ejer en keramisk kogeplade og jeg derfor burde have haft en glas- og kumme forsikring hvis jeg ville have haft dækket skaden. Jeg understreger, at jeg igen måtte betale skaden selv på trods af, at jeg havde udvidet min indboforsikring med elektronikforsikring og på trods af, at jeg var blevet frarådet en glas- og kummeforsikring af Alka

I februar i år skader vi vores bil for første gang. Vi kører bilen til det værksted vi fik at vide var Alkas fortrukne værksted, da vi tegnede forsikringen på bilen. Min kone bliver ringet op af Alka en dag eller to efter og får at vide det var forkert gjort, da det ikke længere er jeres fortrukne værksted. Det vil sige, at vores præmie stiger 10% årligt fordi vi kørte til det forkerte værksted, på trods af, at det var værkstedet i brugte, da vi tegnede forsikringen. Derudover får min kone at vide, at vores selvrisiko er steget med 3000 kroner i den tid vi har kørt skadefrit og og at vores forsikringspræmie ydereligere vil blive omkring 2000 kr dyrere hvert år hvis Alka skal dække de sidste 4000 kr af regningen. Til min forbløffelse stod jeg med en kaskoforsikret bil fra 2007, hvor forsikringspræmien ikke faldet på trods af, at bilen, og jeg, er knap 6 år ældre end da  forsikringen blev tegnet. Til gengæld er min selvrisiko steget med 3000 kr og jeg står endnu engang i en situation, hvor jeg har betalt mange penge til en forsikring der ikke viser sig at være brugbar når uheldet er ude. 

Intet af det jeg har beskrevet herover er på nogen måde acceptabelt. Jeg har betalt til Alka for at have forskellige sikkerheder, som de på ingen måde har leveret.


I øvrigt har jeg skrevet til Alka at jeg ikke synes deres behandling har været i orden, og fik et vagt svar igen hvor de afviser at der skulle være noget i vejen med deres behandling af sagen. På sin vis har de fuldkommen ret: der er nemlig så mange faldgrupper indbygget i deres forsikringer at det ikke har været mulig for os at få den sikkerhed vi ellers troede vi betalte for.

Den eneste konklusion jeg kan komme frem til ud fra dette er at Alka absolut ikke kan anbefales til nogen. I kan som forbrugere lige så godt skylde jeres penge ud i toilettet. 
Alka er intet andet end en flok tyveknægte i jakkesæt.